ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670012242

ขอให้แก้ไขปัญหาเสียงดังรบกวน และฝุ่นละอองฟุ้งกระจายจากการสัญจรของรถบรรทุกดิน-หิน-ปูน บริเวณ ห้างหุ้นส่วนจำกัด..... (ไม่ทราบเลขที่ตั้ง) ถนนนวมินทร์ ซอย 157 แยก 6-2 แขวงนวลจันทร์ เขตบึงกุ่ม กรุงเทพมหานคร จุดสังเกต จะอยู่ด้านหลังหมู่บ้านพรบดินทร์ (หมู่บ้านจะอยู่ติดกับที่เกิดเหตุ) เข้าซอยฯ ไประยะทางประมาณ 700 เมตร เลี้ยวขวาเข้าหมู่บ้านพรบดินทร์ ไประยะทางประมาณ 200 เมตร เลี้ยวขวาเข้าแยก 6-2 ไประยะทางประมาณ 100 เมตร จะอยู่ทางด้านขวามือ และตั้งอยู่ติดกับบ้านของผู้ร้องที่เป็นบ้านไม้ ที่สร้างมาก่อนที่จะมีบริษัทเป็นระยะเวลา 30 ปีแล้ว  เนื่องจากผู้ร้องแจ้งว่าบริเวณพื้นที่ฯ ดังกล่าวเป็นพื้นที่ให้เช่า โดยจะมีผู้ประกอบการ เป็นบุคคลเพศชาย (ทราบชื่อ) อายุประมาณ 50 ปี สูงประมาณ 170 เซนติเมตร รูปร่างสันทัด ผิวขาว ผมสั้น ห้างหุ้นส่วนจำกัดเทพทัศ ได้เข้ามาเช่าพื้นที่ดังกล่าว เป็นการประกอบกิจการเกี่ยวกับการขนดิน-หิน-ปูน ซึ่งมีการใช้ยานพาหนะเป็นรถบรรทุก 6 ล้อ (ทั้งขนาดเล็ก/ขนาดใหญ่) ในการบรรทุกขนดิน-หิน-ปูน เข้ามาเทพักไว้ในพื้นที่ให้เช่า และนำรถแบคโฮมาขุดแยกทั้งหมดออกจากกัน เพื่อเตรียมนำจำหน่ายต่อ รวมเป็นจำนวนประมาณเกือบ 20 คัน ในแต่ละครั้งห้างหุ้นส่วนฯ จะมีประกอบกิจการ ตั้งแต่เวลาประมาณ 08.00-16.00 น. เป็นประจำทุกวัน ทำให้เกิดปัญหาเสียงดังรบกวน และฝุ่นละอองฟุ้งกระจายจากการสัญจรของรถบรรทุกฯ ส่งผลให้ผู้ร้องและประชาชนที่อยู่ใกล้เคียงได้รับความเดือดร้อนเป็นอย่างมาก ทั้งมลพิษทางเสียง และฝุ่นต่างๆ ที่ฟุ้งกระจายไปทั่วบริเวณ เบื้องต้นได้แจ้งรายงานผลการปฏิบัติงานจากกรุงเทพมหานคร ตามเลขที่รับแจ้ง traffy fondue 8ACWZP แล้ว //แต่ปัจจุบัน (วันที่ 25 มีนาคม 2567) ยังคงประสบปัญหาเช่นเดิมยังมีการรถวิ่งเข้าออกวันละมากกว่า 10 เที่ยว ถ้าวันไหนเจ้าหน้าที่เข้ามาทางบริษัทฯ ก็จะรดน้ำ แต่ถ้าวันไหนเจ้าหน้าที่ไม่ได้เข้ามาก็ไม่ได้รดน้ำให้ เวลาผู้ร้องพูดเตือนทางบริษัทฯ มักจะทำหูทวนลม ประสบปัญหามาเป็นระยะเวลาประมาณ 6 ปี จึงประสงค์ให้หน่วยงานที่เกี่ยวข้องเข้าไปดำเนินการแก้ไขปัญหาดังกล่าว หรือให้ทางห้างหุ้นส่วนจำกัดมีการรดน้ำ เพื่อเป็นการบรรเทาความเดือดร้อน และลดปัญหาฝุ่นละอองฟุ้งกระจายในพื้นที่ต่อไป ประกอบกับผู้ร้องแจ้งว่า เจ้าหน้าที่เทศกิจ ประจำสำนักงานเขตบึงกุ่ม (ไม่ทราบรายละเอียดของทางเจ้าหน้าที่) มีการรับสินบนกับทางเจ้าของห้างหุ้นส่วนฯ

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata